

Gradsko vijeće

KLASA:944-01/16-01/11

URBROJ:2186/18-02/1-16-8

Ludbreg, 20. prosinca 2016. g. PRIJEDLOG

Na temelju članka 35. i 48. stavka 3. Zakona o lokalnoj i područnoj (regionalnoj) samoupravi («Narodne novine», br. 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12, 19/13-pročišćeni tekst) i članka 33. Statuta Grada Ludbrega («Službeni vjesnik Varaždinske županije», br. 23/09, 17/13, 40/13–pročišćeni tekst), Gradsko vijeće Grada Ludbrega na 29. sjednici održanoj 20. prosinca 2016. g., donosi sljedeće

# R J E Š E N J E

**I.**

Prihvaća se ponuda ponuditelja: **GRACOM DEVELOPMENT d.o.o.**, Zagreb, Oboj 4, OIB:10437936009, kojega zastupa direktor Ante Huljev, **za kupnju zemljišta za izgradnju trgovačkog centra u** **Ul. Rudolfa Fizira u Ludbregu**, i to: **čkbr. 1244/2** – livada u Ulici Rudolfa Fizira od 10999 m2, upisana u zk.ul.br. 3103 k.o. Ludbreg.

**II.**

Odobrava se prodaja zemljišta iz točke I. ovog Rješenja za ponuđenu **kupoprodajnu cijenu od 3.063.000,92 kn** (tri milijuna šezdeset tri tisuće kuna i devedeset dvije lipe).

Iznos od **145.000,00 kn** (sto četrdeset pet tisuća kuna), ponuditelj je uplatio prilikom polaganja jamčevine koji se uračunava u ukupni iznos kupoprodajne cijene pa je kupac dužan Gradu Ludbregu uplatiti iznos od **2.918.000,92 kn** (dva milijuna devetsto osamnaest tisuća kuna i devedeset dvije lipe) odmah kod sklapanja ugovora o kupoprodaji.

Na iznos kupoprodajne cijene kupac je dužan platiti porez na dodanu vrijednost Ministarstvu financija, Poreznoj upravi, sukladno članku 75. st. 3. t. C Zakona o PDV-u.

**III.**

S ponuditeljem će se sklopiti ugovor o kupoprodaji u skladu s ponudom, Rješenjem o raspisivanju natječaja za prodaju zemljišta za izgradnju trgovačkog centra u Ul. Rudolfa Fizira u Ludbregu, od 17.11.2016., KLASA:944-01/16-01/11, URBROJ:2186/18-02/1-16-2, ovim Rješenjem i važećim pravnim propisima.

Ako ponuditelj odbije sklapanje ponuđenog ugovora o kupoprodaji u roku od 8 (osam) dana od dana njegova primitka, smatrati će se da je odustao od svoje ponude.

**O b r a z l o ž e n j e**

Dana 18. studenoga 2016. g., objavljeno je u dispozitivu navedeno Rješenje o raspisivanju natječaja za prodaju zemljišta za izgradnju trgovačkog centra u Ul. Rudolfa Fizira u Ludbregu (u daljnjem tekstu: natječaj).

U ostavljenom roku od 10 dana za podnošenje ponuda pristigla je jedna ponuda ponuditelja: GRACOM DEVELOPMENT d.o.o., Zagreb, Oboj 4.

Komisija za imovinsko-pravna pitanja izvršila je dana 29.11.2016. god. otvaranje zaprimljene ponude, te utvrdila da ponuda odgovara uvjetima natječaja.

Ponuditelj je za kupnju, u dispozitivu navedene nekretnine, ponudio kupoprodajnu cijenu od 3.063.000,92 kn, koji iznos je viši od početne kupoprodajne cijene iz natječaja od 2.899.666,37 kn

Uz ponudu su priloženi svi traženi prilozi (izvadak iz sudskog registra, Potvrda Grada Ludbrega o nepostojanju nepodmirenih dospjelih obveza, biljezi od 20,00 kn, dokaz o uplaćenoj jamčevini od 145.000,00 kn koji se uračunava u ukupni iznos kupoprodajne cijene, poslovni plan te BON-1 i BON-2)

U pogledu poslovnog plana ponuditelj je naveo da se na kupljenom zemljištu planira izgradnja trgovačkog centra bruto površine od 3.000 m2., u kojemu se kao zakupoprimci planiraju: Konzum, Muller, Intersport, trgovina cipela ili dječje opreme, ljekarna, caffe bar i trgovina s odjećom, a ukupna investicija bi iznosila 3.100.000 €.

S obzirom da ponuda u svemu odgovara uvjetima iz natječaja, i da drugih ponuda za kupnju predmetne nekretnine nije bilo, slijedom gore navedenog, valjalo je temeljem članka 7. natječaja odlučiti kao u izreci Rješenja.

**Predsjednica**

**Gradskog vijeća**

Renata Potočnik

**Dostaviti:**

1. GRACOM DEVELOPMENT d.o.o., Zagreb, Oboj 4;
2. Spis, ovdje.